Sergio Busquets

**Sergio Busquets Burgos** (Katalonisht: [busˈkɛts], Spanjisht: [ˈseɾxjo βusˈkets]; lindur më 16 korrik 1988) është një futbollist profesionist spanjoll i cili luan si mesfushor mbrojtës për klubin amerikan Inter Miami.

Busquets u bë pjesë e ekipit e parë të Barcelonës në korrik 2008, dhe shpejt u bë një lojtar i rëndësishëm i ekipit. Në sezonin e tij të parë, Busquets ndihmoi Barcelonën të fitonte tripletën, një arritje të cilën e përsëriti edhe në sezonin 2014–15.

Ai e ka shpenzuar të gjithë karrierën me *Katalanasit*, duke luajtur mbi 500 ndeshje zyrtare. Ai u bë lojtar i Spanjës në vitin 2008 dhe që nga ajo kohë ka zhvilluar më shumë se 100 paraqitje.

Busquets ndihmoi Spanjën të fitonte Kupën e Botës 2010 dhe UEFA Euro 2012. Ai ka përfaqsuar kombin e tij edhe në dy edicione të Kupës së Botës dhe në UEFA Euro 2016.

## Karriera me klube
### Barcelona
Lindur në Sabadell, Barcelonë, Busquets filloi të luante futboll me ekipin lokal CD Badia del Vallès, dhe më pas luajti me klube si CEF Barberà Andalucía, UE Lleida dhe UFB Jàbac Terrassa, para se të bashkohej me të rinjtë e Barcelonës në vitin 2005. Ai shënoi shtatë gola në 26 ndeshje me ekipin *Juvenil A* në sezonin e tij të dytë, dhe pas dy vitesh, Busquets u bë pjesë e ekipit B te drejtuar nga Josep Guardiola; ai ndimoi ekipin të ngjitej në divizonin e tretë. Në të njëjtin sezon ai debutoi edhe me ekipin e parë, si zëvëndësues në Copa Catalunya.

Më 13 shtator 2008, Busquets luajti ndeshjen e parë në La Liga, duke u paraqitur për 90 minuta në barazimin 1–1 në shtëpi ndaj Racing de Santander. Gjatë përballjes së Barcelonës në Ligën e Kampioneve ndaj Basel në St. Jakob-Park më 22 tetor 2008, ai shënoi golin e dytë të takimit në minutën e 15të në një fitore 5–0 në fazën e grupeve; në fillim të dhjetorit, në një ndeshje tjetër si titullar, ai shënoi golin e dytë për *Barçën* në këtë kompeticion, një gol në minutën e 83të të humbjes 2–3 në shtëpi kundër Shaktar Donetsk.

Më 22 dhjetor 2008, Busquets firmosi një kontratë deri në vitin 2013 me një klauzolë lirimi 80 milion €. Më 7 mars 2009, ai shënoi golin e parë në kampionat në një fitore 2–0 në shtëpi ndaj Athletic Bilbao. Më 27 maj, pasi kishte konkuruar rregullisht për një vend në formacionin titullar me lojtarët me përvojë Seydou Keita dhe Yaya Touré, ai luajti si titullar në finalen e Ligës së Kampioneve, ku Barcelona mposhti 2–0 ekipin anglez Manchester United; me këtë fitore, Carles dhe Sergio Busquets u bënë grupi i tretë baba-bir që kanë fituar kompeticionin më të rëndësishëm për klube duke luajtur me të njëjtin ekip, duke iu bashkuar Manuel Sanchís Martínez dhe Manuel Sanchís Hontiyuelo (me Real Madridin) dhe Cesare Maldini dhe Paolo Maldini (A.C. Milan).

Forma e mirë e Busquets vazhdoi edhe në sezonin 2009–10, me trajnerin Guardiola që parapëlqente atë në vend të fildishtasit Touré në qëndër të mesfushës. Në gjysëm-finalen e Ligës së Kampioneve ndaj Interit në Camp Nou më 28 prill 2010, ai u rrëzua në tokë pasi Thiago Motta ngriti dorën dhe u duk sikur e kishte shtyrë Busquetsin direkt në fytyrë. Si rezultat i këtij veprimi, Thiago Motta doli nga fusha e lojës me karton të kuq për sjellje të dhunshme, kurse Busquets u kritikua nga media dhe Motta për simulimin e tij.

parapamje|djathtas|200px|Sergio Busquets në aksion me Barcelonës, 17 mars 2019.
Busquets u paraqit në çdo ndeshje të sezonit 2010–11, duke luajtur edhe në disa raste si qëndër-mbrojtës. Më 27 janar 2011, ai firmosi një kontratë të re deri në vitin 2015, kurse klauzola e lirimit u rrit në 150 milion €. Më 8 mars, duke luajtur si qëndër-mbrojtës, ai shënoi një autogol pas ekzekutimit të një goditje këndi kundër Arsenalit në raundin e 16-tave të Ligës së Kampioneve, që barazoi rezultatin 1–1; Barcelona në fund fitoi ndeshjen 3–1, dhe u kualifikua me rezultatin e përgjithshëm 4–3.

Më 24 prill 2012, Busquets shënoi një gol të rrallë – i gjashti i tij në katër sezone – duke realizuar me portë bosh pas krosimit të ulët në zonë nga Isaac Cuenca, duke i dhënë avantazhin 1–0 Barcelonës në ndeshjen e kthimit të gjysëm-finales së Ligës së Kampioneve ndaj Çelsit. Barcelona në fund mori vetëm një barazim 2–2 ndaj tyre, dhe u eliminuan me rezultatin e përgjithshëm 3–2.

Më 16 korrik 2013, në ditëlindjen e tij të 25të, Busquets rinovoi kontratën deri në vitin 2018, kurse klauzola e tij e lirimit qëndroi e pandryshuar. Më 1 gusht 2014, pas pensionimit të kapitenit Carles Puyol dhe me kërkesë të vetë veteranit, Busquets mori fanellën me numrin 5 për sezonin e ardhshëm. 

Më 6 qershor 2015, Busquets e nisi si titullar finalen e Ligës së Kampioneve, me ekipin e tij që fitoi trofeun e pesë të këtij kompeticioni pasi mposhti Juventusin në Olympiastadion të Berlinit. Kjo gjë e bëri Barcelonën klubin e parë në histori që e ka fituar tripletën (që përbëhet nga Kampionati, Kupa dhe Kupa Evropiane) dy herë, duke bërë që Daniel Alves, Busquets, Andrés Iniesta, Lionel Messi, Pedro, Gerard Piqué dhe Xavi të jenë lojtarët e vetëm në të dyja rastet.

Më 1 tetor 2017, Busquets shënoi të parin e fitores 3–0 në shtëpi ndaj Las Palmas e cila u luajt pa tifozë në Camp Nou për shkak të referendumit të Katalonjës për pavarësi.

Më 24 nëntor 2018, Busquets zhvilloi paraqitjen e tij të 500të në të gjitha kompeticionet me Barcelonën në barazimin 1–1 në transfertë ndaj Atlético Madrid. Pas kësaj, në ndeshjen e fundit të Grupit B kundër Tottenham Hotspur më 11 dhjetor, Busquets regjistroi ndeshjen e tij të 100të në Ligën e Kampioneve.

### Inter Miami
Më 23 qershor 2023, Inter Miami njoftoi transferimin e Busquets. Ai firmosi një kontratë për dy vite e gjysëm dhe mori fanellën me numrin 5.

## Karriera ndërkombëtare
[parapamje|majtas|200px|Busquets duke luajtur për [Kombëtarja spanjolle e futbollit|Spanjën në Kupën e Botës 2018.]]
Më 11 tetor 2008, Busquets bëri debutimin e tij me kombëtaren nën-21 në ndeshjen e parë të raundit kualfikues play-off të UEFA Kampionatit Evropian nën-21 të Futbollit 2009 kundër Zvicrës; ai shënoi në minutën e 17të, por ekipi i tij u mposht 2–1, megjithatë, arriti të kualifikohej me rezultatin e përgjithshëm 4–3 pas fitores në ndeshjen e kthimit.

Më 11 shkurt 2009, Busquets u thirr në ekipin e parë për një ndeshje miqësore ndaj Anglisë. Ai më pas u emërua si zëvëndësues për ndeshjen kualifikuese të Kupës së Botës 2010 kundër Turqisë më 28 mars 2009; Busquets, megjithatë, mundi të debutonte në ndeshjen e kthimit të luajtur në Stamboll, ku ai hyri në 16 minutat e fundit të fitores 2–1 të *La Rojas* në vend të David Silvës.

Busquets u thirr nga trajneri Vicente del Bosque për të luajtur në Kupën e Botës 2010 në Afrikën e Jugut, duke mbajtur rolin e mesfushorit mbrojtsë në vend të brazilianit të natyralizuar Marcos Senna i cili e kishte pasur atë rol në UEFA Euro 2008. Ai luajti në të gjitha ndeshjet e turnamentit dhe ndihmoi Spanjën të shpallej kampione bote; ai u zëvëndësua vetëm një herë, në 30 minutat e fundit të takimit të parë të ekipit kundër Zvicrës e cila u humb 1–0.

Më 8 shtator 2014, Busquets shënoi golin e parë ndërkombëtar në fitoren 5–1 ndaj Maqedonisë gjatë fazës kualifikuese të Euro 2016. Goli i dytë erdhi më 15 nëntor gjatë një tjetër ndeshje kualifikuese, këtë herë në fitoren 3–0 ndaj Bjellorusisë.

Busquets festoi ndeshjen e tij të 100të me kombëtaren më 9 tetor 2017 në fitoren 1–0 jashtë fushe ndaj Izraelit e vlefshme për kualifikueset e Kupës së Botës 2018. Ai më pas u zgjodh edhe në finalet e turnamentit nga trajneri Julen Lopetegui.

## Profili i lojtarit
Busquets zakonisht luan si mesfushor qëndror dhe mbrojtës, por mund të përshtatet edhe si qëndër-mbrojtës. Ai është një lojtar punëtor i cili shkëlqen në rikuperimin e topit dhe thyen aksionet e kundërshtarëve falë sensit të të pozicionuarit, aftësive mbrojtëse, inteligjencës taktike dhe aftësisë në leximin e lojës. Fal vizionit, kontrollit të topit, forcës fizike, aftësive teknike dhe saktësisë në pasime, Busquets e humbet rrallë zotërimin e topit, dhe sëbashku kolegë aktualë dhe në të kaluarën në mesfushë, si psh Iniesta, Xavi dhe Ivan Rakitić, ai ka pasur rol krijues në formacion duke luajtur edhe si organizator i tërhequr.

Trajneri Del Bosque e ka vlersuar Busquets, duke thënë, "Nëse e shef të gjithë lojën, ju nuk do të shihni Busquetsin, por nëse keni parë Busquetsin, keni parë gjithë lojën." Gjatësia është gjithashtu një tjetër avantazh i Busquets; ky atribut e bënë atë efektiv në duelet ajërore si dhe e lejon të shkojë në pozicione më të avancuara, duke qënë edhe një sulm shtesë për ekipit e tij. Busquets është akuzuar edhe për simulimet e tij nga media në disa raste, për shkak se lojtarët kundërshtar janë ndëshkuar me karton gabimisht ose edhe janë nxjerrë jashtë për shkak të reagimeve të tij të tepruara dhe protestave. Megjithatë, në përgjigje të këtyre akuzave, ai mbrojti *simulimet* në futboll si lojë *inteligjente*.

I konsideruar shpesh si një nga lojtarët më të nënvlerësuar në botës, Busquets ka marrë vlerësime nga kolegët e tij, me Messin i cili ka thënë: "Kur ka vështirësi, ai (Busquets) është atje."

## Jeta personale
Babai i tij, Carles, ishte gjithashtu futbollist. Ai luajti si portier për Barcelonën për disa vite në 1990', edhe pse më së shumti si rezervë.

Në vitin 2014, Busquets filloi një marrëdhënje me Elena Galera. Dy vite më pas, ai u bë baba për herë të parë kur gruaja e tij i dha jetë një djali të quajtur Enzo. Ai ka një tatuzh në arabisht në krahun e tij që lexon: "Një gjë për ty, jeta në shtetin tim", që i dekikohet gjyshit të tij me të cilin ai ishte shumë i lidhur.

## Statistikat e karrierës
### Klube
### Kombëtarja
[parapamje|djathtas|Busquets (djathtas) në aksion me Spanjën gjatë ndeshjes së Kupës së Botës kundër [Kombëtarja iraniane e futbollit|Iranit.]]

#### Golat me kombëtaren
 *Rezultatet e Spanjës të listuara të parat, kolonat e golave tregojnë rezultatin pas çdo goli të shënuar nga Busquets* Ekipi i tretë 2015; Ekipi i katërt 2013, 2018
*UEFA Liga e Kampioneve Skuadra e Sezonit: 2014–15
*La Liga Ekipi i Sezonit: 2015–16
*UEFA La Liga Ekipi i Sezonit: 2015–16

### Dekorime
*Çmimi Princi i Asturias: 2010
*Medalja e artë e Rendit Mbretëror të Meritës Sportive: 2011

## Referime 
## Lidhje të jashtme
*Profili zyrtar te FC Barcelona
*Sergio Busquets te BDFutbol
*Sergio Busquets te National-Football-Teams.com
*Sergio Busquets – Rekordi në kompeticionet e UEFA-s
*Sergio Busquets – Rekordi në kompeticionet e FIFA-s